( 212 ) 
Granvelle et adverty de tout ce questoit icy passe depuis le parlement de 
Jehan Colard courier jusque lors et envoyé la lettre au maitre des postes 
à Bruxelles pour ladresser par le premier qui se despescheroit vers votre- 
dite Mte si ne veulx je laisser de reprendre icy le plus substantiel de 
ladite lettre et ce adjouter ce quest succédé depuis, quest sire que deux 
serviteurs de larchidiacre de la Marche 1 assavoir ung Janus et messire 
Loys prestre apres avoir confessé la trahison assavoir quils en estaient 
charges par les prisonniers en Brabant, sont este publiquement executes 
par lespée et ledit Janus esquartele, peu apres a aussi este exécuté pour 
la meme cause ung nomme Gabriel cirurgien et estoient tous trois fran- 
çois lesquelz par leurs dépositions ont chargé un Raes de la Mine 
comme chief et qui auroit commence et conduit le pratique aussi ung 
Jehan de Fomale, Pierron d’Heure et Jacquemin Alart tous borgeois ces 
deux derniers ont dimanche et lundy este mis sur la torture mais nont 
rien voulu confesser quelque tourment quon leur eut fait, ledit Raes de 
« 
la Mine et Foumale sestoient saulves de la prinse dudit Janus et sont si 
bien este poursuivis quils ont este rataintz et pris sur le paiz de Tresves 
et furent hier par ordonnance de Monseigneur de Liege menes à Huv ou 
les maire et eschevins dudit Liege se trouveront cejourdhui pour les 
examiner et se confessant les ramener en ce lieu pour renouveler leurs 
confessions et apres en faire la justice comme le cas le mérité. 
Lon publia hier que tous ceulx qui se sont retirez depuis ces trahisons 
descouvertes retournent en dedans xv jours a peine destre tenuz pour 
attaints et coulpables dieelles et de confiscations de tous leurs biens a 
applicquer pour la fortification de la cite. 
Mons. le prince d’Orenges mescripvit hier que si lon navoit plus icy 
afaire de gens de pied et de cheval que la Royne y avoit envoyé qui voul- 
droit bien les ravoir, jen parlay incontinent à Ms. de Liege lequel fait 
assembler le chapitre les bourgmestres et aulcuns des nobles et me fut 
raporte que leur résolution avoit este de prier Mr. le prince de laisser 
encore icy lesdites gens de pied jusques vendredy et que lors ils lui sau- 
roient à dire quand ils sen pourroient défaire, quant aux gens de cheval 
quilz sen passeroient et les povoit Mr le prince mander quant il vouldroit 
dont jay adverty ledit seigneur prince et ay eu responce ce matin quil est 
content et mande au seigneur de Frens capitaine de ceulx de cheval que 
vient cejourdhui le trouver. 
1 II s’agit ici de l’archidiacre Philippe de la Marck-Sedan. 
